КъБР — КъШР — 17:0
Урысейм и VI гъэмахуэ спартакиадэм къриубыдэу Крымск щекIуэкIа Кавказ Ищхъэрэ федеральнэ щIыналъэм щыщ ныбжьыщIэхэм футболымкIэ я зэпеуэм Къэбэрдей-Балъкъэрым икIахэм япэ увыпIэр къыщахьащ.
Зэпеуэм хэтащ командэ хырых къызэщIэзыубыдэ гупитI. Япэм щыджэгуащ Къэбэрдей-Балъкъэрым, Къэрэшей-Шэрджэсым, Шэшэным, Осетие Ищхъэрэ-Аланием, Дагъыстэным, Ставрополь крайм я лIыкIуэхэр. ЕтIуанэ гупым хэтащ Астрахань, Волгоград, Ростов областхэм, Къалмыкъ, Адыгэ республикэхэм, Краснодар крайм щыщ футболистхэр.
Зэпеуэр махуихкIэ екIуэкIащ. Япэ джэгугъуэм КъБР-м и командэм Шэшэным и лIыкIуэхэр 2:0-у хагъэщIащ. Ставраполдэсхэми ди щIалэхэр 1:0-у ятекIуащ. Къэрэшей-Шэрджэсым къикIахэр бжыгъэр 17:0-у хагъэщIащ. КъБР-мрэ Осетие Ищхъэрэ-Аланиемрэ я зэIущIэр 1:1-уэ иухащ. Дагъыстэнхэм бжыгъэр 3:0 текIуэныгъэ къыфIа- хьащ.
Ди футболистхэм я тренерщ ГъуэплъащIэ Аслъэнрэ Журт Олегрэ.
КъБР-м и футболистхэм къахьа текIуэныгъэм бадзэуэгъуэм и 29-м щегъэжьауэ шыщхьэIум и 8 пщIондэ Пензэ щекIуэкIыну зэхьэзэхуэм хэтыну Iэмал къаритащ.
Гъэунэ Светланэ,
КъБР-м Спортымрэ туризмэмкIэ и министерствэм и пресс-IуэхущIапIэм и лэжьакIуэ.
